Esmakordselt Eestis jõuab kuulajate ette kontserdisari, mille raames tulevad seitsmel järjestikusel õhtul ettekandele kaksteist erinevat laulutsüklit Lied-duo Atlan Karp ja Irina Zahharenkova esituses. Avaneb harukordne võimalus veeta terve nädal vokaalmuusika pärlite keskel ning nautida ülimalt eripalgelist muusikat saksa, vene ja eesti heliloojatelt.
#000005
Bariton Atlan Karp on vabakutseline ooperi- ja kammerlaulja, kelle laiahaardelisse repertuaari kuulub üle 50 ooperirolli, arvukalt vokaal-sümfoonilisi suurvorme, eripalgelist vokaalmuusikat ja laulutsükleid. 2019. aastal pälvis Atlan Eesti Teatriliidu Muusikaauhinna.
#000006
Irina Zahharenkova on väljapaistev ja rohkelt tunnustust pälvinud Eesti pianist, kes on oodatud esineja kontserdilavadel üle kogu maailma. Irina repertuaar on väga lai, hõlmates teoseid barokist kaasaegse muusikani.
#000007